KCE ไตรมาส 2 กำไรลด 7% เหลือ 572 ลบ. แจกปันผล 1 บ. XD 22 ส.ค.นี้
KCE ต้นทุนพุ่ง-FX ลด ฉุดไตรมาส 2 กำไรหด 7% เหลือ 572 ลบ. ส่วนงวด 6 เดือน กำไรอยู่ที่ 1.16 พันลบ. พ่วงแจกปันผล 1 บ. ขึ้น XD 22 ส.ค.นี้
KCE ต้นทุนพุ่ง-FX ลด ฉุดไตรมาส 2 กำไรหด 7% เหลือ 572 ลบ. ส่วนงวด 6 เดือน กำไรอยู่ที่ 1.16 พันลบ. พ่วงแจกปันผล 1 บ. ขึ้น XD 22 ส.ค.นี้
9 ส.ค. 2565

บริษัท เคซีอี อีเลคโทรนิคส์ จำกัด (มหาชน) หรือ KCE รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยบริษัทรายงานกำไรสุทธิไตรมาส 2/65 อยู่ที่ 571.91 ล้านบาท ลดลงร้อยละ 7.43 จากงวดเดียวกันของปีก่อน ที่มีกำไร 617.84 ล้านบาท เนื่องมาจากต้นทุนวัตถุดิบที่สูงขึ้นซึ่งราคาทองแดงปรับสูงขึ้นอย่างต่อเนื่อง ส่งผลทำให้ต้นทุนสินค้าสูงขึ้นร้อยละ 2.4 จากช่วงเดียวกันของปีก่อน และยังมีผลกระทบจากการปรับราคาวัสดุสิ้นเปลืองและน้ำยาเคมี การผันผวนของอัตราแลกเปลี่ยนเงินตราต่างประเทศมีผลต่อต้นทุนวัตถุดิบที่นําเข้าจากต่างประเทศด้วย อีกทั้งกําไรจากอัตราแลกเปลี่ยนเงินตราต่างประเทศลดลงและผลขาดทุนที่ไม่ใช่จากการดําเนินงาน คือ การรับรู้ผลขาดทุนตามราคาตลาดจากการลงทุนส่งผลให้กําไรต่อหุ้นขั้นพื้นฐานเท่ากับ 0.48 บาทต่อหุ้น ในไตรมาสที่ 2/65
นอกจากนั้นบริษัทฯ ประกาศจ่ายปันผลจากงวดงวดดำเนินงานวันที่ 1 ม.ค.65 ถึงวันที่ 30 มิ.ย.65 เป็นเงินสดในอัตรา 1 บาทต่อหุ้น กำหนดขึ้นเครื่องหมาย XD วันที่ 22 ส.ค.65 จ่ายเงินปันผลวันที่ 9 ก.ย.65